 ተሰነይ ክኽፈት ምዃኑ ፕረዚደንት ዑመር ኣልበሽር ተዛሪቡ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መስመር ከሰላ - ተሰነይ ክኽፈት ምዃኑ ፕረዚደንት ዑመር ኣልበሽር ተዛሪቡ 31 ጥሪ 2019 ምንጪ ስእሊ, Reuters ሱዳን ንልዕሊ ሓደ ዓመት ዓጽያቶ ዝጸንሐት ቀንዲ መትኒ ንግዳዊ ርክብ ኤርትራን ሱዳንን ዝኾነ መስመር ከሰላ- ተሰነይ ከም ዝኸፈተት ፕረዚደንት እታ ሃገር ዑመር ኣልበሽር ኣፍሊጡ ንሱ ሎሚ ኣብ ከተማ ከሰላ ብኣሽሓት ንዝቑጸሩ ደገፍቱ ኣብ ዘስምዖ መደረ እዩ እቲ ዶብ ብህጹጽ ከም ዝኽፈት ተዛሪቡ ሎሚ ንሓውና ህዝቢ ፕረዚደንትን መንግስትን ኤርትራ ፍሉይ ሰላምታ ሰዲድና ኣሎና ኣብዚ ኣብ ከሰላ ኮይነ ድማ ምስ ኤርትራ ዘለና ዶባት ከም ዝተኸፍተ እእውጅ ኣለኹ ኢሉ ኤርትራ ብዛዕባዚ ሓድሽ ውሳነ መንግስቲ ሱዳን ዝሃበቶ ወግዓዊ መግለጺ ኣይተረኽበን መንግስቲ ሱዳን ኣብ መጀመርታ 2018 ሰራዊት ግብጺ ኣብ ልዕሊ ሱዳን መጥቃዕቲ ንምፍጻም ኣብ ኤርትራ ኣትዩ ኣሎ ዝብልን ዘይሕጋዊ ምስግጋር ሰብን ብረትን ይግበር ኣሎ ብምባል ዶባት እታ ሃገር ክዕጾ ወሲኑ ነይሩ ይኹን እምበር ኣብ መንጎ ክልቲአን ሃገራት ዝግበር ናይ ኣየር በረራታት ግን ኣይተዓናቐፈን ጥሩምባ ናይ ኣልጀዚራ ከምጽኦ ዝኽእል ለውጢ የሎን ፕረዚደንት ኢሳይያስ ሱዳን ምስ ኤርትራ ዘለዋ ዝምድና ክመሓየሽ ከም እትደሊ ገዛኢ ሰልፊ ገሊጹ ዲፕሎማስያዊ ዝምድና ሱዳንን ኤርትራን ይመሓየሽ ከም ዘሎ ተገሊጹ ኣብቲ እዋን ብኣሽሓት ዝቑጸሩ ሰራዊት እታ ሃገርውን ኣብ ከባቢ ዶባት ክልቲአን ሃገራት ተንቀሳቒሱ ምንባሩ ይፍለጥ እንተኸነ ግን መበገሲ ናይቲ በይናዊ ስጉምቲ ምዕጻው ዶባት ናይ ጸጥታ ስግኣታት ከም ዘይነበረን ንውሽጣዊ ፓለቲካዊ ብደሆታት ንምድህላል ዝዓለመ ምንበሩን ይዛረቡ ኣቶ ዓብደላ ኣደም ኣምባሳደር ኤርትራ ኣብ ሱዳን ኮይኑ ዘገልገለ ኮይኑ ምዕጻው ናይቲ ዶብ ብወገን ሱዳን ከም ህጹጽ ናይ ጸጥታ ኩነታት ከም ዝኾነ ተጌሩዩ ቀሪቡ ነይሩ ይብል ኣነ ከም ዝግምቶ ግን ሓደ ካብ ምኽንያታት ዝነበረ ሽዑ መንግስቲ ሱዳን ባጀት ዘጽድቐሉ ዝነበረ እዋን ስለዝነበረ ከምቲ ናይ 2013 ናዕቢ ክፈጥርዩ ዝብል ትጽቢት ስለዝነበረ ነቲ ናይ ዶብ ጉዳይ ንውሽጣዊ ኩነታት ንምህዳእ ተጠቒሞምሉ ይብል ኣምባሳደር ዓብደላ ከም ዝብሎ ምኽፋት ናይቲ ዶብ ኣብዚ እዋንዚ እውን ተመሳሳሊ ዕላማ ዘለዎ ከይኮነ ከም ዘይተርፍ ይዛረብ ንሱ ከምዝብሎ ሕጂ ኣብዚ ዘለናዮ እዋን ድማ ናዕቢ ናይ ሱዳን ይቕጽል ብምህላዉ ዑመር ኣልበሽር ኣብ ሕማቕ ኩነታትዩ ዝርከብ ስለዚ ነቲ ኩነታት ንምህዳእብዙሕ ምኽንያታትዩ ይጥቀም ኣብዛ እዋን እዚኣ ድማ ምስ ኤርትራ ዘለዎም ዶብ ተኸፊቱ ምባሉ ናይ ዓቕሊ ጽበት ፓለቲካዊ ሃልኪ ኮይኑ ይስማዓኒ ብምባል ይገልጾ ሱዳን ኣብ ልዕሊ ኤርትራን ግብጽን ዘቕረበቶ ክሲ ስሒባ ዋላኳ ክልቲአን ሃገራት ብደረጃ ኤምባሲ ዲፕሎማስያዊ ርክብ እንተሃለወን ኣብ መንጎ ክልቲአን ሃገራት ዘሎ ዝምድና ኣብቲ ዝሓለፈ ዓመት ሓርፊፉ ምንባሩ ይፍለጥ ኣብቲ ከባቢ ካልእ ምዕባለታት ተፈጢሩ ኣሎ ዝበለ ኣምባሳደር ዓብደላ ኣብቲ ዞባ ዝነበረ ምሕዝነታት ምቅይያሩ መርኣያ ናይዚ ምኳኑ ይጠቅስ እቲ ምቅይያር ድማ ድሕሪቲ ኤርትራ ምስ ኢትዮጵያ ዝገበረቶ ዕርቀ-ሰላም ዝማዕበለ ምዃኑ ብምሕባር እታ ምስ ኤርትራ ጥቡቕ ዝምድና ጀሚራ ዝነበረት ግብጺ ኣንፈታ ናብ ሱዳን ብምቕያራ እዚ ድማ ብወገን መንግስቲ ኤርትራ ብጽቡቕ ኣይረአንዩ ኢሉ ኤርትራ ብወገና ንሱዳን ምስ ቐጠርን ኢትዮጵያን ብምዃን ወታሃደራዊ መናውራታት ከተካይድ ትፍትን ኣላ ክትብል ከሲሳታ ምንባራ ይፍለጥ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 